BSBM เผยงบฯ Q3/58 พลิกขาดทุน หลังจากบริษัทมีต้นทุนสูงขึ้น
BSBM เผยงบฯ Q3/58 พลิกขาดทุน หลังบริษัทมีต้นทุนสูงขึ้น โดยงบฯ Q3/58 ขาดทุนสุทธิ 21.16 ลบ. จากปีก่อนที่มีกำไร 9.15 ลบ. ขณะที่ งวด 9 เดือนขาดทุนสุทธิ 64.66 ลบ. จากปีก่อนที่มีกำไร 33.19 ลบ.
9 พ.ย. 2558

บริษัท บางสะพานบาร์มิล จำกัด (มหาชน) หรือ BSBM รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีผลขาดทุนสุทธิ 21.16 ล้านบาท หรือขาดทุนสุทธิ 0.019 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 9.15 ล้านบาท หรือมีกำไรสุทธิ 0.008 บาทต่อหุ้น
ขณะที่ ผลการดำเนินงานช่วง 9 เดือนแรกขาดสุทธิ 64.66 ล้านบาท หรือ 0.057 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 33.19 ล้านบาท หรือ 0.029 บาทต่อหุ้น
โดยผลการดำเนินการช่วง 3 เดือนที่พลิกขาดทุน เนื่องจากบริษัทมีค่าใช้จ่ายในการขายซึ่งส่วนใหญ่เป็นค่าขนส่งสินค้าจึงมียอดเพิ่มสูงขึ้นจากไตรมาสเดียวกันของปีก่อนตามสัดส่วนของยอดขายที่เพิ่มสูงขึ้น ส่วนค่าใช้จ่ายในการบริหารยังอยู่ในระดับเดียวกันกับปีก่อน ในไตรมาสที่สามของปีนี้บริษัทฯ มีผลขาดทุนจากอัตราแลกเปลี่ยนจานวน 12.3 ล้านบาท เนื่องจากการอ่อนค่าลงของเงินบาท ในขณะที่ในช่วงเดียวกันของปีก่อนมีผลขาดทุนจากอัตราแลกเปลี่ยนจานวน 0.9 ล้านบาท